فئیسبوک، شیفرهلنمیش بیلدیریش الکترون مکتوبونو نئجه گؤندریر؟
فئیسبوک داها بیر تهلوکه سیزلیک و گیزلیلیگ قورویان سئچیمی فئیسبوک دان فایدالانانلارا اؤنردی؛ فئیسبوکدان بیر OpenPGP آچیق آچاری آلیب پروفایلینیزا آرتیرماقلا، سیزه گؤندریلن بیلدیریش الکترون مکتوبلارینی او جوملهدن ریکاوئری الکترون مکتوبونو شیفرهلیهبیلهر سینیز.
OpenPGP اولدوقجا گیزلیلیگی قوروماق و شیفرهلنمیش الکترون مکتوبلاری ماراقلانان گؤزلردن قوروماق اوچون یاخشی بیر سئچیمدیر، بونون اوچون ایکی آچار گرکیر، آچیق و اؤزل آچارلار. الکترون مکتوبو گؤندرن، آلیجینین آچیق آچارینی شیرفهلهمک اوچون بیلمهلی دیر؛ آلیجی ایسه، الکترون مکتوبون شیفرهسینی آچماق اوچون اؤز اؤزل آچاریندان فایدالانیر. آچیق آچار کرایپتوقرافیسی و پیجیپی حاقدا آرتیق معلومات: Electronic Frontier Foundation's explainer
فئیسبوک پروفایلینیزا آچیق آچار آرتیرماق ایمکانی وئردیگی زامان و شیفرهلنمیش الکترون مکتوبو آلماقی سئچدییینیز زامان، آچار دوزلتمک اوچون باشقا بیر پراقرام گرکهجک. فئیسبوک، پولسوز و چوخ ساییلی ایشلدنی اولان OpenPGP استانداردلاریندان (GNU Privacy Guard GPG:) اؤز آچیق آچارلارینی دوزلتمک اوچون فایدالانیر و GPG Suite for Mac و Gpg4win for Windows اؤنریر. آچیق و اؤزل آچارلار اوچون بو پراقراملاردان فایدالانا بیلهر سینیز. گرکیر بیلگیسایارینیزداکی برووزئرده ده آچیق آچاری آرتیراسینیز آما جئب تلفونلاری اوچون هلهلیک بونلار ایمانسیزدیر.
آچیق و اؤزل آچارلاری دوزلتدیکدن سونرا، فئیسبوکونوزدا Contact and Basic Info بؤلومونه گئدیب یادا بو لینکده کلیک ائدیب https://www.facebook.com/me/about?section=contact-info سونرا Add a public key ده کلیک ائدیب اؤز آچیق آچارینیزی -----BEGIN PGP PUBLIC KEY BLOCK----- دان -----END PGP PUBLIC KEY BLOCK-----ه قدر ایستهنیلن یئرده کپی ائدین.
سونرا Use this public key to encrypt notification emails that Facebook sends youنو تیکلهمکله، فئیسبوک شیفرهلنمیش الکترون مکتوبونو گؤندرمهدن اؤنجه تایید الکترون مکتوبونو گؤندرهجک، اونو دئشیفره ائتدیکدن سونرا، سیزین شیفرهلنمیش الکترون مکتوبونونوزو گؤندرمک ایشینی باشلایاجاق. اؤز آچیق آچارینیزا گیزلیلیک پلانلاری دا نظرده توتا بیلهر سینیز، آما سیزین اؤزل آچارینیز اولمادان، کیمسه آچیق آچارینیزدان فایدالانا بیلمهز، بو باخیمدان آچیق آچارینیزی هامی بیلسهده هئچ بیر تهلوکهسی یوخدور، اصلینده نه صدر چوخ اینسان سیزین آچیق آچارینیزی بیلسه، اوقدرده سیزه تهلوکهسیز الکترون مکتوبو گؤندرن اولاجاق.
آچیق آچارینیزی آرتیریب، شیفرهلنمیش الکترون مکتوبو بیلدیریشینی تیکلهییب دییشیکلری یاددا ساخانی کلیک ائتدییینیز زامان، آچیق آچارینیزدان دوزلمیش ۴۰ رقملیک بیر بارماق ایزینی سیزین حاقدا بؤلومونه آرتیراجاق.
فئیسبوک گؤندردیگی تایید الکترون مکتوبونو دئشیفره ائتدیب گؤندریلن لینکی آچدیغینیز زامان، برووزئرینیز بیر باشقا تَبده بو مساژی سیزه گؤسترهجک:
یازار: Matt Elliott/CNET
کؤچورهن: وحید نریمان
azb_Arab azb_Arab azb_Arab azb_Arab azb_Arab azb_Arab azb_Arab azb_Arab zho_Hans pes_Arab